b'\n_START_ARTICLE_\nErnest Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je osnovno \xc5\xa1olo in gimnazijo (1906\xe2\x80\x931914) obiskoval v Ljlubljani, nato je \xc5\xa1tudij zemljepisa in zgodovine, do vpoklica k vojakom, nadaljeval na univerzi v Gradcu. Boril se je na so\xc5\xa1ki in ruski fronti. Leta 1916 je pre\xc5\xa1el k Rusom in se priklju\xc4\x8dil jugoslovanskim prostovoljcem; boril se je v Dobrud\xc5\xbei in na solunski fronti, 1919 pa sodeloval pri voja\xc5\xa1kih operacijah na Koro\xc5\xa1kem. Leta 1920 je nadaljeval \xc5\xa1tudij v Ljubljani in tu doktoriral z disertacijo o freisin\xc5\xa1ki posesti. V letih 1923\xe2\x88\x921927 je bil asistent na histori\xc4\x8dnem seminarju Filozofski fakulteti v Ljubljani, od 1927-1954 pa srednje\xc5\xa1olski profesor v Ljubljani. Pisal je zlasti o zna\xc4\x8dilnostih preporodovskega gibanja na Slovenskem v zadnjih dveh letih pred 1. svet. vojno in prostovolcih. Skupaj z J. Jesenikom in R. Paulinom je uredil zbornik Dobrovoljci kladivarji Jugoslavije 1912-1918 (COBISS)'